NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5128)
  + [Valencià](/va/acuerdo/5128)






Selector de idioma

Leer

* [Español](/es/acuerdo/5128)
* [Valencià](/va/acuerdo/5128)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================================

Secretaria General

Butlletí Oficial Universitat d'Alacant





NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D'ALACANT

Data d'aprovació
:   28/02/2019

Data de publicació
:   28/02/2019

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5128.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5128)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5128)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D'ALACANT&url=https://www.boua.ua.es/va/acuerdo/5128)

**Títol:** NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de febrer de 2019

El Consell de Govern de la Universitat d'Alacant, en la sessió ordinària del dia 28 de febrer de 2019, va aprovar per unanimitat la

NORMATIVA REGULADORA DELS DRETS I OBLIGACIONS DE LES PERSONES USUÀRIES DE SERVEIS I RECURSOS INFORMÀTICS DE LA UNIVERSITAT D’ALACANT

EXPOSICIÓ DE MOTIUS

La regulació de l'Esquema Nacional de Seguretat estableix la necessitat que les persones usuàries dels mitjans electrònics proporcionats per les administracions públiques siguen informats dels deures i les obligacions i que quede constància que han rebut aquesta informació.

D’altra banda, la normativa europea i espanyola en matèria de protecció de dades personals fa necessari que les persones usuàries dels sistemes i recursos informàtics estiguen informades dels drets i les obligacions amb la finalitat de donar un adequat compliment a la protecció de dades de caràcter personal.

El desenvolupament de la societat de la informació i la transformació digital incideixen també en la necessitat d'utilitzar adequadament els serveis i els recursos informàtics que proporciona la Universitat d'Alacant amb la finalitat de preservar i protegir adequadament la seguretat, les dades personals i el bon funcionament del sistema.

Amb aquestes finalitats, aquesta normativa regula els drets i les obligacions del personal docent i investigador, del personal d'administració i serveis i de l'alumnat. En alguns casos, els drets i les obligacions són els mateixos, però atès que hi ha algunes diferències per les activitats i funcions dutes a terme, s'ha preferit separar aquests drets i obligacions en diferents articles. A més a més, aquesta normativa és complementària d'altres disposicions de la Universitat d'Alacant que regulen relacions per mitjans electrònics, com la notificació, la comunicació, el correu electrònic, les condicions d'ús dels recursos informàtics o altres normes que puguen ser dictades en un futur.

Article 1. El personal docent i investigador i el personal d'administració i serveis de la Universitat d'Alacant, com a usuari de serveis i recursos informàtics de la Universitat d'Alacant, té els drets següents:

a) Usar els serveis i recursos informàtics i de comunicació (d'ara endavant, serveis TI) oferits per la Universitat en la mesura de la disponibilitat i en les millors condicions tècniques possibles.

b) Rebre la informació i la formació indispensables per a l'ocupació adequada dels serveis i recursos informàtics i de comunicació, segons les necessitats derivades de les tasques com a docent, investigador/a o personal d'administració i serveis.

c) Rebre informació sobre qualsevol incidència que afecte els serveis i recursos amb la màxima antelació possible.

d) Tenir garantit el secret de les comunicacions.

e) Tenir garantit la dret a la privadesa i confidencialitat de la informació de caràcter personal, com també a instar la rectificació de les dades inexactes o incompletes.

f) Expressar l’opinió sobre el servei i presentar queixes i suggeriments.

Article 2. El personal docent i investigador i el personal d'administració i serveis de la Universitat d'Alacant, com a usuari de serveis i recursos informàtics de la Universitat d'Alacant, té les obligacions següents:

a) Utilitzar de forma lleial i responsable els sistemes, dispositius, mitjans i suports i, en tot cas, d'acord amb les normes establides per a cada servei.

b) Guardar secret de la informació de caràcter personal o confidencial que conega en l'acompliment de la seua funció, fins i tot després d'haver abandonat l'organització.

c) Conèixer i complir la normativa interna, procediments, regles, estàndards o guies en matèria de seguretat TI.

d) Conèixer les conseqüències que es puguen derivar i les responsabilitats en què puga incórrer en cas d'incompliment de la normativa , que podria derivar en sancions.

e) No intentar saltar els mecanismes i dispositius de seguretat, evitar qualsevol intent d'accés no autoritzat a dades o recursos, informar de possibles debilitats en els controls i no posar en perill la disponibilitat de les dades ni la confidencialitat o integritat d’aquestes.

f) Usar de forma adequada segons la normativa els mecanismes d'identificació i autenticació davant els sistemes d'informació, ja es tracte de contrasenyes com de sistemes més avançats, i, en els dos casos, mitjançant accés local o a través de xarxes de comunicacions quan així estiga previst.

g) Complir allò que recull la normativa en matèria de contrasenyes, especialment quant a assignació, sintaxi, distribució, custòdia i emmagatzematge, com també el canvi amb la periodicitat que es determine.

h) No utilitzar el correu electrònic o altres mitjans de comunicació interna o amb l'exterior per a transmetre missatges que continguen o porten adjuntes dades de caràcter personal o confidencial que, per les seues característiques, volum o destinataris, puguen posar en perill la confidencialitat o la integritat de les dades.

i) No realitzar transferències de fitxers amb dades de caràcter personal entre sistemes o descàrregues en equips, excepte en els casos expressament autoritzats, i protegir després els continguts per a evitar difusió o còpies no autoritzades.

j) Dirigir a impressores protegides els llistats que continguen dades de caràcter personal o confidencial que requerisquen protecció, i recollir-los amb celeritat per a evitar-ne la difusió, còpia o sostracció.

k) Comunicar a Suport i Assistència als Usuaris del Servei d'Informàtica qualsevol incidència o anomalia en el funcionament dels sistemes.

l) Protegir les dades personals de l'entitat que excepcionalment hagen de ser emmagatzemades o usades fóra del lloc de treball: en clients, en el domicili o en altres instal·lacions alternatives tant en sistemes fixos com en portàtils.

m) Eixir dels ordinadors personals o terminals quan haja d’estar absent del seu lloc durant un temps superior al fixat en els procediments per a cada cas, de manera que el sistema li demane de nou que s'identifique.

n) No cedir ni comunicar a altres persones les contrasenyes, que són personals i intransferibles, ni escriure-les en llocs visibles. Les persones usuàries seran responsables davant l'entitat de tots els accessos i activitats que es puguen haver realitzat utilitzant el codi d'usuari.

o) Lliurar, quan li siga requerit pel responsable de la seua unitat i especialment quan cause baixa en l'entitat, les claus, contrasenyes, targetes d'identificació, material, documentació, equips i aquells actius que siguen propietat de l'entitat.

Article 3. L’alumnat de la Universitat d'Alacant, com a usuari de serveis i recursos informàtics de la Universitat d'Alacant, té els drets següents:

a) Usar els serveis i recursos informàtics i de comunicació (d'ara endavant, serveis TI) oferits per la Universitat en la mesura de la disponibilitat i en les millors condicions tècniques possibles.

b) Rebre la informació i la formació indispensables per a l'ocupació adequada dels serveis i recursos informàtics i de comunicació, segons les necessitats derivades de les seues tasques d’estudiants.

c) Rebre informació sobre qualsevol incidència que afecte els serveis i recursos amb la màxima antelació possible.

d) Tenir garantit el secret de les comunicacions.

e) Tenir garantit el dret a la privadesa i confidencialitat de la informació de caràcter personal, com també a instar la rectificació de les dades inexactes o incompletes.

f) Expressar l’opinió sobre el servei i presentar queixes i suggeriments.

Article 4. L’alumnat de la Universitat d'Alacant, com a usuari de serveis i recursos informàtics de la Universitat d'Alacant, té les obligacions següents:

a) Utilitzar de forma lleial i responsable els sistemes, dispositius, mitjans i suports i, en tot cas, d'acord amb les normes establides per a cada servei.

b) Conèixer i complir la normativa interna, procediments, regles, estàndards o guies en matèria de seguretat TI.

c) Conèixer les conseqüències que es puguen derivar i les responsabilitats en què puga incórrer en cas d'incompliment de la normativa , que podrien derivar en sancions.

d) No intentar saltar els mecanismes i dispositius de seguretat, evitar qualsevol intent d'accés no autoritzat a dades o recursos, informar de possibles debilitats en els controls i no posar en perill la disponibilitat de les dades ni la confidencialitat o integritat d’aquestes.

e) Usar de forma adequada, segons la normativa , els mecanismes d'identificació i autenticació davant els sistemes d'informació, ja es tracte de contrasenyes com de sistemes més avançats, i, en els dos casos, mitjançant accés local o a través de xarxes de comunicacions quan així estiga previst.

f) Complir allò que recull la normativa en matèria de contrasenyes, especialment quant a assignació, sintaxi, distribució, custòdia i emmagatzematge, com també el canvi amb la periodicitat que es determine.

g) No utilitzar el correu electrònic o altres mitjans de comunicació interna o amb l'exterior per a transmetre missatges que continguen o porten adjuntes dades de caràcter personal o confidencial que, per les seues característiques, volum o destinataris, puguen posar en perill la confidencialitat o la integritat de les dades.

h) Comunicar a Suport i Assistència als Usuaris del Servei d'Informàtica qualsevol incidència o anomalia en el funcionament dels sistemes.

i) Eixir dels ordinadors personals o terminals quan haja d’estar absent del seu lloc durant un temps superior al fixat en els procediments per a cada cas, de manera que el sistema li demane de nou que s'identifique.

j) No cedir ni comunicar a altres persones les contrasenyes, que són personals i intransferibles, ni escriure-les en llocs visibles. Les persones usuàries seran responsables davant l'entitat de tots els accessos i activitats que es puguen haver realitzat utilitzant el codi d'usuari.

Article 5. Aquesta normativa és complementària a altres disposicions de la Universitat d'Alacant que regulen relacions per mitjans electrònics, com la notificació, la comunicació, el correu electrònic, les condicions d'ús dels recursos informàtics i de comunicacions o altres normes sobre relacions per mitjans electrònics i informàtics que puguen ser dictades en un futur.

Disposició final. Aquesta normativa entrarà en vigor l'endemà de la publicació en el BOUA, una vegada que siga aprovada pel Consell de Govern.

Anàlisi
-------

:   **Derogat per:**

    * [Detalle
       NORMATIVA REGULADORA DELS DRETS I OBLIGACIONS DE LES PERSONES USUÀRIES DELS SERVEIS I RECURSOS INFORMÀTICS DE LA UNIVERSITAT D'ALACANT](/va/acuerdo/53745)
      01/10/2024





[Carretera Sant Vicent del Raspeig s/n  
03997 Sant Vicent del Raspeig - Alacant  
 Tel. 03 392 0832 - Fax 68 099 4426](https://www.google.es/maps/@06.367303,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12702&trk=tyah&trkInfo=tarId%1P6823120232423%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)